ᱛᱮᱡᱩ

ᱛᱮᱡᱩ ᱫᱚ ᱢᱤᱫ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮ ᱞᱚᱦᱤᱛ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱱᱤᱭᱟᱹ ᱟᱹᱰᱤ ᱩᱛᱱᱟᱹᱣ ᱥᱚᱦᱚᱨ ᱠᱟᱱᱟ ᱾ ᱢᱩᱬ ᱢᱤᱥᱢᱚ ᱵᱷᱚᱜᱽᱣᱟᱱ ᱨᱤᱝᱜᱽᱭᱟᱡᱟᱵᱽᱢᱟᱞᱩ ᱠᱟᱱᱟ ᱟᱨ ᱢᱩᱬ ᱢᱤᱥᱢᱤ ᱯᱟᱨᱟᱵᱽ ᱛᱟᱢᱞᱟᱰᱩ ᱵᱚᱸᱜᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱥᱟᱞ ᱠᱮ ᱥᱟᱞ ᱑᱕ ᱯᱷᱮᱵᱽᱨᱩᱣᱟᱨᱤ ᱨᱮᱠᱚ ᱢᱟᱱᱟᱣᱟ ᱾ ᱡᱚᱛᱚ ᱜᱩᱴ ᱟᱨ ᱡᱤᱭᱚᱱ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱨᱤᱱ ᱦᱚᱲ ᱯᱟᱨᱟᱵᱽ ᱨᱮ ᱥᱮᱞᱮᱫ ᱞᱟᱹᱜᱤᱫ ᱛᱮ ᱱᱮᱶᱛᱟ ᱠᱚᱣᱟ ᱠᱚ ᱾ ᱫᱷᱚᱨᱢᱤᱠ ᱯᱚᱨᱥᱩᱨᱟᱢ ᱠᱩᱸᱰ ᱦᱚᱸ ᱥᱩᱨᱥᱩᱯᱩᱨ ᱨᱮ ᱢᱮᱱᱟᱜᱼᱟ ᱟᱨ ᱯᱩᱨᱟᱹ ᱥᱤᱧᱚᱛ ᱨᱮᱱᱟᱜ ᱦᱤᱱᱫᱩ ᱫᱷᱚᱨᱚᱢ ᱥᱟᱝᱜᱷᱟᱨ ᱟᱨ ᱯᱩᱲᱥᱤ ᱫᱤᱥᱚᱢ ᱠᱷᱚᱱ ᱦᱚᱸ ᱫᱷᱚᱨᱢᱤᱠ ᱩᱢᱩᱜ ᱞᱟᱹᱜᱤᱫ ᱟᱨ ᱞᱟᱠᱷ ᱡᱟᱱᱟᱢ ᱨᱮᱱᱟᱜ ᱯᱟᱯ ᱵᱚᱦᱮᱞ ᱜᱤᱰᱤ ᱞᱟᱹᱜᱤᱫ ᱛᱮ ᱠᱚ ᱦᱤᱡᱩᱜᱼᱟ ᱾  ᱱᱚᱣᱟ ᱛᱮᱡᱩ ᱨᱮ ᱢᱤᱫ ᱯᱟᱛᱟ ᱥᱟᱶ ᱦᱩᱭᱩᱜᱼᱟ ᱟᱨ ᱥᱟᱞ ᱠᱮ ᱥᱟᱞ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ ᱦᱩᱭᱩᱜᱼᱟ ᱾ ᱱᱚᱸᱰᱮ ᱱᱟᱜ ᱢᱩᱬ ᱪᱟᱥ ᱟᱨᱡᱟᱣ ᱠᱟᱱᱟ ᱛᱩᱲᱤ, ᱟᱫᱟ ᱟᱨ ᱥᱟᱱᱛᱟᱨᱟ ᱾

ᱛᱮᱡᱩ ᱫᱚ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱖᱐ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ ᱾ ᱛᱮᱡᱩ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱱᱤᱛᱚᱜ ᱢᱮᱱᱟᱭ ᱦᱟᱱᱛᱟᱨᱤᱭᱟ MLA (ᱢᱮᱭ ᱒᱐᱑᱙) ᱠᱚᱨᱤᱠᱷᱚ ᱠᱨᱤᱭᱟ ᱠᱟᱱᱟᱭ ᱾ ᱱᱩᱭ ᱱᱤᱨᱫᱟᱹᱞᱤᱭ ᱠᱟᱱᱰᱤᱰᱮᱴ ᱠᱟᱱᱟᱭ ᱾

ᱚᱛᱱᱚᱜ
ᱛᱮᱡᱩ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Tezu ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱘᱕ ᱢᱤᱴᱚᱨ (᱖᱐᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱞᱚᱦᱤᱛ ᱜᱟᱵᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱮᱡᱩ ᱨᱤᱱ ᱦᱚᱲ ᱮᱞ ᱫᱚ ᱑᱘,᱑᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱙,᱗᱔᱓ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱘,᱔᱔᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱼ ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱫᱚ ᱒᱑᱐᱔ ᱜᱟᱱ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱱᱚᱣᱟ ᱛᱮᱡᱩ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑.᱕᱗% ᱢᱮᱱᱟᱜᱼᱟ ᱾ ᱛᱮᱡᱩ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱘᱓.᱙᱘% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱕.᱓᱘% ᱟᱨ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱔.᱙᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱘᱘.᱒᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱘.᱙᱔% ᱢᱮᱱᱟᱜᱼᱟ ᱾ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱓᱘ ᱯᱚᱱᱚᱛ ᱨᱮᱱᱟᱜ ᱥᱚᱢᱟᱱ ᱠᱷᱟᱱᱮᱢ ᱘᱖᱖ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱛᱮᱡᱩ ᱨᱮ ᱜᱤᱫᱽᱨᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱗᱒ ᱨᱮᱱᱟᱜ ᱯᱚᱱᱚᱛ ᱨᱮᱭᱟᱜ ᱥᱟᱞᱟᱜ ᱥᱚᱢᱟᱱ ᱠᱷᱟᱱᱮᱢ ᱙᱖᱘ ᱥᱮᱫ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
http://friends-of-ziro.blogspot.com

ᱛᱷᱚᱠ:ᱞᱳᱦᱤᱛ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ